SPRÁVA ZO ZAHRANIČNEJ PRACOVNEJ CESTY č. 1/2016

1.  Účastník ZPC:
Daniel Straka, Mgr., 
Centrum vedecko-technických informácií SR, 
Styčná kancelária SR pre výskum a vývoj (SLORD), 
Vedúci kancelárie
anglický, francúzsky

2.  Zahraničná pracovná cesta:
Belgické kráľovstvo
4. 1. 2016 - 31. 1. 2016
Styčná kancelária SR pre výskum a vývoj
CVTI SR

3.  Rámcový program pobytu:
Program ZPC riadil dvoma základnými dokumentmi – Štatút Styčnej kancelárie pre výskum a vývoj a Plán činnosti SLORD na rok 2016. Od toho sa odvíjali aktivity, ktoré som v rámci pobytu uskutočňoval. Pre lepšiu prehľadnosť ich v tejto kapitole rámcovo uvádzam v štyroch bodoch. Kapitola 4 obsahuje detailne a prehľadne rozpracované jednotlivé aktivity, a to v rátane dátumov, časov, miesta konania a informácií o stretnutia. 
1.	Podpora zapájania sa do medzinárodných projektov a pri ich implementácii
V priebehu ZPC sa finalizoval plán činnosti na rok 2016 spolu s pripravovanými podujatiami, a to najmä počas Slovenského predsedníctva v Rade EÚ. V priebehu ZPC som uskutočnil viacero osobných stretnutí, telefonických a skype rozhovorov ohľadom aktuálnych a pripravovaných výziev. Podrobné informácie sú uvedené v časti 4 tejto správy. 
IGLO
IGLO Core
Počas rokovania vedúcich styčných kancelárií sa diskutovali najmä nasledovné oblasti:
•	Skúsenosti Moldavska s Policy Support Facility (PSF)
•	Výstupy z novembrovej ERA in Action
•	Príprava IGLO Spring Reception
•	Informácie k European Innovation Council
V rámci styčných kancelárií prišlo k niektorým zmenám. ENEA (IT) má nového riaditeľa, ktorým sa stal Dario Chello. CNR (IT) bude mať nového riaditeľa od februára 2016. SwissCore má nových riaditeľov (fungujú na princípe co-chairs). Claudia Eggert (KoWi – DE) sa stala riaditeľkou celého KoWi. 
IGLO Open
IGLO Open mala organizovať estónska styčná kancelária. Nakoniec sa podujatie nekonalo. 
IGLO Secretariat
Počas IGLO SEC bola prerokovaná príprava februárového zasadnutia IGLO Core. Na ňom zástupca EK (DG RaI) Chris North predstaví pripravovaný EIC, diskutovať sa bude tiež o zmenách na DG RaI, ESFRI Roadmap, Green Deals a IGLO Spring Reception. 
Návšteva predsedov akadémií V4 v Bruseli
Počas januára 2016 sme pokračovali v príprave návštevy predsedov akadémií vied v Bruseli. Potvrdili sa všetky plánované stretnutia. Predsedovia sa tak stretnú s komisármi Moedasom a Navracsicsom, predsedom ERC SC Jean-Pierre Bourgignonom a budú mať pracovný obed s GR JRC Vladimírom Šuchom. 1. marca 2016 sa uskutoční tiež podujatie zamerané na prezentáciu akadémií, v rámci ktorého bude tiež diskusia. 2. marca 2016 sa plánuje návšteva IMEC v Leuvene. K návšteve sa pripravuje aj leták o aktivitách akadémií. 
2.	Informovanie a školenia
Prevádzkovanie informačného portálu
Webová stránka SLORD zaznamenala v januári 2016 365 unikátnych návštevníkov, ktorý sa stránku zobrazili 1 678 krát s celkovým počtom 537 relácií. V decembri 2015 išlo o 306 unikátnych užívateľov so 1 348 zobrazeniami a 438 reláciami. 
Sociálne siete
Na FB stránke má SLORD 309 likov. Počas januára 2016 boli na ňom zverejnené tri posty. 
LinkedIn
Skupina Slovak Liaison Office for Research and Development na LinkedIn má v súčasnosti 71 členov. Na rozdiel od FB je cieľom mať v nej len ľudí, ktorí sú aktívny pri príprave projektov, ktorých bude možné informovať o konkrétnejších problémoch. V januári na nej bol zverejnený jeden post. 
Newsletter
SLORD Newsletter 1/2016 bol odoslaný 27. 1. 2016, a to 1 808 registrovaným záujemcom. 
Organizácia konferencií, seminárov a workshopov v Bruseli a na Slovensku
V4 akadémia
V spolupráci s ostatnými styčnými kanceláriami z V4 pokračovali prípravy seminára zameraného na vzdelávanie projektových manažérov, ktorý sa bude konať v Bruseli. 
Pokračovali tiež prípravy na podujatia počas roku 2016, ako aj workshopu ku konferencii REinEU. 
Prebiehali tiež prípravy na projekte SK4ERA (program, ciele). 
3.	Prevádzka SLORD
V priebehu januára 2016 ukončili svoju stáž Ľubomír Valo a Veronika Vozárová. Na stáž nastúpila Marta Špirková. 
Prebiehali tiež práce na správe o činnosti, ako aj poklady do správy o činnosti CVTI SR. 

4.	Stručný priebeh rokovaní, resp.  študijného pobytu:
Pre lepšie prehľadnosť sú aktivity v kapitole 4 rozdelené na dve časti – Konferencie, semináre, worshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 
Stretnutia
Január 2016	
Dátum	Čas	Miesto	Účastník (SLORD)	Účastníci	Téma stretnutia	Záznam	
7.1.2016	12:30-13:30	CZELO	Daniel Straka	Kateřina Slavíková (CZELO)	Návšteva predsedov akadémií vied V4	 	
11.1.2016	12:30-14:00	Výbor regiónov	Daniel Straka	Dominika Forgáčová (BSK)	Aktivity v roku 2016	Pripravované podujatia
Možnosti spoločných aktivít	
12.1.2016	11:30-13:00	SLORD	Daniel Straka	CZELO, PolSCA, SZ Maďarska pri EÚ	Príprava návštevy predsedov akadémií vied v Bruseli	Stretnutia
Tematické oblasti	
12.1.2016	13:00-14:00	DG DEVCO	Daniel Straka	Eszter Lakos (SZ HU)	Aktivity v roku 2016	 	
21.1.2016	13:30-14:30	Berlaymont	Daniel Straka	Malgorzata Misiewicz (DG RaI), Dušan Šándor, Andrej Kurucz (SZ SR)	Aktivity počas SK Pres	Akitivity počas SK Pres
Strednodobé hodnotenie H2020	
22.1.2016	14:30-15:00	SLORD	Daniel Straka; Soňa Pallayová	Pulína Böhmerová (CVTI SR)	Workshop k REinEU	Príprava podujatia
Financovanie	
22.1.2016	15:00-16:00	SLORD	Daniel Straka	Ľubomír Vallo	Výstupný pohovor	 	
27.1.2016	9:30-11:00	SLORD	Daniel Straka	Michal Ries (UK v BA)	Aktuálny vývoj v H2020	 	
27.1.2016	17:00-19:00	SLORD	Daniel Straka	Andrea Uhrínová (MŠVVaŠ SR)	Aktuálny vývoj v H2020	 	
29.1.2016	9:00-11:00	SLORD	Daniel Straka, Terézia Lesayová	Dušan Šándor, Andrej Kurucz (SZ SR)	Stretnutie k workshopu k mladým výskumníkom v EÚ	Príprava podujatia
Účastníci
Financovanie
Zameranie	
29.1.2016	14:00-16:00	SZ SR pri EÚ	Daniel Straka, Terézia Lesayová	Dušan Šándor, Andrej Kurucz (SZ SR); Fabienne Gautier, Annabelle Ascher (DG RaI)	Stretnutie k workshopu k mladým výskumníkom v EÚ	Príprava podujatia
Účastníci
Financovanie
Zameranie	
Konferencie, semináre, workshopy, podujatia
Január 2016	
Dátum	Čas	Miesto	Účastník (SLORD)	Účastníci	Podujatie	
11.1.2016	18:00-20:00	SZ SR pri EÚ	Daniel Straka	 	Debrífig zo summitu	
12.1.2016	9:30-11:30	SOST	Daniel Straka	 	IGLO Core	
12.1.2016	16:00-18:00	Nordic House	Daniel Straka	 	Inauguration of the RISE & Teknikföretagen's joint Brussels office 12 January	
13.1.2016	18:00-19:30	Wetenschapsstraat 14A	Daniel Straka	 	Science Europe New Year Reception	
14.1.2016	9:30-12:00	Rue Montoyer 47	Daniel Straka	 	Impact of Research & Innovation Investments: Results of EARTO Economic Footprint St	
14.1.2016	12:30-18:00	MCE, Rue de l´Aqueduc 118	Daniel Straka, Marta Špirková, Ľubomír Valo	 	Annual Joint Programming Conference 2015	
15.1.2016	9:00-12:30	MCE, Rue de l´Aqueduc 118	Daniel Straka, Marta Špirková, Ľubomír Valo	 	Annual Joint Programming Conference 2015	
15.1.2016	14:00-15:30	CZELO	Daniel Straka, Terézia Lesayová, Soňa Pallayová	 	V4 Breakfasts	
19.1.2016	10:00-12:00	SOST	Daniel Straka	 	IGLO Secretariat	
21.1.2016	10:00-13:00	Borschette	Daniel Straka	 	European Research Infrastructures PC	
28.1.2016	12:00-14:00	CLORA	Daniel Straka, Terézia Lesayová, Soňa Pallayová	 	CLORA Coctail	

5.  Odporúčané závery:
Pokračovať v plnení úloh a cieľov v súlade so Štatútom Styčnej kancelárie SR pre výskum a vývoj v Bruseli a s Plánom činnosti SLORD na rok 2016. 
V rámci týchto dokumentov by malo ísť o tieto úlohy v jednotlivých oblastiach:
1.	Podpora zapájania sa do medzinárodných projektov a pri ich implementácii
Je potrebné pokračovať v poskytovaní kvalitných konzultácií k príprave projektov EÚ. Tiež je potrebné naďalej poskytovať cielené informácie o možnostiach zapojenia do projektov. Tieto budú zverejňované na webe SLORD. Tieto informácie budú tiež pravidelne posielané záujemcom, ktorí sú zaregistrovaní na odber informácií a sú tiež v databázach SLORD. Cieľom je poskytovať tieto možnosti o zapojení do projektov cielene, a to podľa indikovaného záujmu zaregistrovaných výskumníkov. Rovnako začíname pripravovať nový Newsletter v angličtine, ktorý by mal propagovať slovenský výskum a inovácie. 
Bude tiež potrebné sa sústrediť na spoluprácu v rámci V4 – návšteva predsedov akadémií vied a školenia pre projektových manažérov. 
2.	Informovanie a školenia
Bude mimoriadne dôležité naďalej monitorovať a vyhodnocovať vývoj politík EÚ. Toto si bude vyžadovať aktívnu spoluprácu s relevantnými národnými delegátmi a Ministerstvom školstva, vedy, výskumu a športu SR. Jednou z hlavných oblastí bude novo pripravovaný EIC. 
Zabezpečovanie informovanosti z podujatí v Bruseli bude naďalej prebiehať prostredníctvom zverejňovania správ na webe. Je potrebné ďalej pokračovať v poskytovaním kvalitných informácií slovenským záujemcom o účasť v Horizonte 2020, ako aj ostatných programoch podporujúcich výskumné a inovačné aktivity na európskej úrovni. 
V rámci spolupráce s krajinami V4 bude potrebné pokračovať pri príprave školení pre projektových manažérov. 
Tiež sa začína finalizovať plán úloh na rok 2016 so zameraním na SK Pres. Pokračujeme v príprave projektu na prezidentskú konferenciu, ktorú budeme organizovať v Bruseli. 
3.	Prezentácia a popularizácia slovenského výskumu a inovácií
Bude potrebné aktívne lobovať a presadzovať účasť Slovákov na konferenciách. 
Je potrebné pokračovať v procese prípravy podujatí a aktivít počas slovenského predsedníctva v Rade EÚ. 
Väčšia aktivita by mala byť uskutočňovaná aj v rámci krajín V4. 
4.	Prevádzka SLORD
Je potrebné začať pripravovať projekt SK4ERA. 

6.   Prehľad prinesenej dokumentácie a miesto jej uloženia
Prezentácie z podujatí, pracovných skupín sú priebežne zverejňované na webe SLORD. Publikácie a materiáli z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC

8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Daniel Straka	                   	                             
Dátum: 1. februára 2016
								
Správu schválil:  prof. RNDr. Ján TURŇA, CSc., generálny riaditeľ  ......................................